DOMAĆI ZADATAK - 16.11.2021.

1. Opis daljinskog upravljača:

Ovo bi bio daljinski upravljač koji je pravougaonog oblika, širine tolike da može da stane u prosečnu ljudsku šaku.

Ima dugmiće koji su poređani u četiri grupacije: jedna za jačinu zvuka televizora, druga za upravljanje programima, treća za gašenje i paljenje i četvrta za dodatne opcije.

Za zvuk će postojati 2 dugmeta koja imaju simbol plus (za slabiji zvuk), odnosno minus (za jači zvuk).

Za upravljanje programima postoje 2 dugmeta - dugme na kome stoji simbol “\*” mora da se klikne 10 puta da bi promenio program na unapred, a dugme sa simbolom “;” mora da se lupi tupim predmetom da bi promenilo program na unazad.

Dugmići za gašenje i paljenje rade na otisak prsta vlasnika TVa.

Od dodatnih opcija će imati: 1 dugme za prikazivanje sadrzaja u 3D efektu koje se aktivira kada dugme dođe u kontakt sa vodom, a drugo dugme će biti za pronalaženje najboljeg filma koji se daje u tom momentu na TVu, koje se aktivira samo u potpunom mraku.

1. Neki od mogućih testova za ovakav daljinski:

Uzela bih daljinski i vizuelnim putem testirala da li je pravougaonog oblika, nakon čega bih ga stavila u šaku i odredila da li on staje u šaku.

Zatim bih pokušala da pritisnem dugme sa simbolom plus i videla da li se zvuk na TVu smanjuje. Ukoliko se smanjuje, prešla bih na testiranje dugmeta sa simbolom minus i proverila da li se zvuk pojačava na TVu kada to uradim.

Dugme “\*” bih pritisnula prvo 10 puta da vidim da li u tom slučaju menja program na unapred ili ne, zatim bih pokušala da kliknem i 9 i 11 puta da vidim da li i u tim slučajevima menja program.

Dugme “,” bih prvo lupila tupim predmetom, pa ukoliko radi (menja program na unazad), pokušala bih još da ga lupim oštrim predmetom ili da ga pritisnem prstom i na taj načim proverim da li bi menjao program na unazad.

Proverila bih dugmiće za gašenje i paljenje tako što bih prvo pritisnula dugme za paljenje svojim prstom (pretpostavimo da sam ja vlasnik), a zatim bih isto to uradila i sa dugmetom za gašenje. Nakon toga bih dala osobi koja nije vlasnik TVa da proba da pritisne jedno pa drugo dugme.

Proverila bih dugme za 3D sadržaj tako što bih sipala kap vode na njega i videla da li se u tom momentu prikazuje 3D efekat na ekranu, a zatim bih sipala kap ulja i proverila isto to, i na kraju bih pokušala da pritisnem to dugme i vidim da li u tom slučaju reaguje.

Dugme za najbolji film bih testirala tako što bih daljinski stavila u potpuni mrak i videla da li je to aktiviralo pronalaženje najboljeg filma. Zatim bih u prostoriju pustila malo svetlosti, a onda na kraju bih uključila svetlo u toj prostoriji i proverila da li funkcija radi ili ne.